Diari Oficial de la Generalitat Valenciana


Sumari del DOGV 625, del 09-07-1987 (1987/809217)

ORDRE de la Conselleria de Cultura, Educació i Ciència, d'1 de juny de 1987, per la qual són convocades ajudes per a programes d'activitats sobre temes de la dona.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/01/(2)/dof/vci/html**

### Dades del document

Número de DOGV
:   625

Data del DOGV
:   09-07-1987

Secció del DOGV
:   DISPOSICIONS GENERALS

Número del document
:   1987/809217


Data del document
:   01-06-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de la Conselleria de Cultura, Educació i Ciència, d'1 de juny de 1987, per la qual són convocades ajudes per a programes d'activitas sobre temes de la dona.  
L'Estatut d'Autonomia de la Comunitat Valenciana, aprovat per la Llei Orgànica 5/1982, d?1 de juliol, estableix en l'article 31.26 com a competència exclusiva de la Generalitat Valenciana, la promoció de la dona.   
La Conselleria de Cultura, Educació i Ciència en l'exercici d'aquesta competència, i en compliment i desplegament dels principis constitucionals, té com a una de les finalitats, la promoció i el foment de les condicions que possibiliten la igualtat d'ambdós sexes i la participació de la dona en la vida política, econòmica, cultural i social.   
En ús de les atribucions que em confereix l'article 35 de la Llei 5/1.983, de 30 de desembre, de la Generalitat Valenciana,   
ORDENE:   
Article primer  
1. La Conselleria de Cultura, Educació i Ciència, dins els límits que en determinen els crèdits aprovats en el pressupost convoca ajudes per a les activitats següents:   
a) Programes d'activitats sobre temes de la dona, a realitzar durant tot l'any 1987.   
b) Activitats commemoratives del 8 de març, Dia Internacional de la Dona.   
2. Les subvencions tindran com a finalitat promoure accions i activitats encaminades a aconseguir la igualtat social entre homes i dones en aquelles àrees on hi haja discriminació, així com potenciar l'associacionisme i la participació de la dona en tots aquells àmbits de la vida social.   
Article segon  
Les ajudes es realitzaran amb càrrec a les aplicacions pressupostàries 73.32.368.926.45, 53.63.911.562.79, 54.80.609.101.76, dels Pressuposts Generals de la Generalitat Valenciana per a 1987.   
Article tercer  
S'aproven les bases per les quals es regirà aquesta convocatòria, incloses com a annex en aquesta Ordre.   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 1 de juny de 1987.   
El Conseller de Cultura, Educació i Ciència,   
CEBRIA CISCAR CASABAN   
ANNEX  
1. BASES PER LES QUALS ES REGULA LA CONCESSIO D'AJUDES PER A ACTIVITATS SOBRE TEMES DE LA DONA, A REALITZAR DURANT 1987  
Primera: Els programes a subvencionar hauran de referir-se prioritàriament a:   
a) Amb caràcter general:   
- Difusió dels drets que l'ordenament jurídic reconeix a les dones.   
- Denúncia dels mals tractes que pateixen les dones.   
- Aconseguir la igualtat d'oportunitats per a les dones en totes les àrees de la vida social.   
- Divulgació del pensament feminista i l'establiment de formes de coordinació entre les diferents associacions.   
- Incrementar la participació de la dona en la vida política.   
- Imatge de la dona als mitjans de comunicació.   
- Realització per part dels Ajuntaments de projectes pilot per aconseguir la incorporació plena de la dona a la vida social, fomentant l'associacionisme femení i estimulant-ne la participació en el desplegament de la vida municipal, en aquells aspectes que més els afecten: sanitari, educatiu, laboral, cultural, etc.   
- Animació socio-cultural, dirigida especialment als sectors menys atesos.   
- Elaboració de fullets i material àudio-visual de caràcter informatiu i formatiu sobre temes d'interès per a les dones.   
b) Projectes relacionats amb l'educació de les dones:   
- Alfabetització específica de dones.   
- Potenciar la igualtat d'oportunitats entre dones i homes en el sistema educatiu.   
- Sensibilització de tot s els agents socials sobre els estereotips sexistes que perduren en el sistema educatiu per tal d'aconseguir una diversificació més gran de les opcions professionals de les joves a través d'una orientació escolar i professional no sexista.   
- Elaboració de materials didàctics no sexistes per a utilitzar a l'aula.   
- Activitats d'educació compensatòria per a dones joves que es troben fora del sistema educatiu perquè s'incorporen al comp de l'educació i de la formació.   
- Elaboració de programes referits al desenvolupament comunitari de dones adultas per aconseguir-ne la integració i la participació efectiva en la societat.   
c) Projectes relacionats amb el treball de les dones:   
- Potenciar la incorporació de les dones al món laboral i sensibilitzar els agents socials sobre els problemes de col·laboració femenina i la necessitat de la qualificació i de la diversificació professional d'aquestes.   
d) Projectes relacionats amb la salut de les dones:   
- Impulsar entre les dones una actitud positiva cap a la salut pròpia, entesa com a benestar bio-psico-social de la persona.   
- Fomentar un coneixement millor dels problemes específics de la salut de les dones entre professionals sanitaris.   
- Millorar la qualitat de l'atenció socio-sanitària de les dones en els temes que l'afecten de manera específica.   
Segona: Podran optar a aquestes ajudes:   
a) Els Ajuntaments de la Comunitat Valenciana que presenten projectes dirigits a la població femenina del municipi propi.   
b) Les Associacions, les institucions o les entitats sense intenció de lucre, les activitats de les quals es desplegare dins l'àmbit de la Comunitat Valenciana.   
c) Persones naturals que realitzen activitats en l'àrea dels drets de la dona.   
Tercera: La instància de sol·licitud es formalitzarà en el model que s'inclou a continuació d'aquest annex, i s'hi haurà d'adjuntar la documentació següent que haurà de presentar-se per triplicat:   
- Fotocòpia del Document Nacional d'identitat de la persona signant de la sol·licitud.   
- Fotocòpia del Codi d'Identificació Fiscal llevat que es tracte de persones naturals.   
- Fotocopia de la inscripció en el Registre Nacional d'Associacions del Ministeri de l'interior, llevat que es tracte de persones naturals.   
- Projecte detallat en què consten les activitats a realitzar i el calendari d'aquestes.   
- Pressupost detallat de les activitats per a les quals és sol·licitada la subvenció, on s'especifique, si s 'escau, alt res fons de finançament del projecte.   
- Núm. de compte corrent, Entitat bancària, Sucursal, domicili de la sucursal on fer efectiva la subvenció i personales o entitat titular del compte.   
Si la sol·licitud no s'acompanya de la documentació requerida o la presentada té algun detecte formal, es requerirà les/els interessades/ts perquè presenten la documentació restant o reparen el defecte en el termini de 10 dies, amb l'advertència, que en cas contrari, s'arxivarà sense més la documentació rebuda.   
Quarta: El termini de presentació de les sol·licituds començarà l'endemà de la publicació en el Diari Oficial de la Generalitat Valenciana i finalitzarà el 15 d'octubre de 1987.   
Cinquena: Les sol·licituds podran presentar-se al Registre General de la Conselleria de Cultura, Educació i Ciència, als Serveis Territorials o per qualsevol dels mitjans establerts en l'article 66 de la Llei de Procediment Administratiu.   
Sisena: Els projectes presentats es valoraran atenent els criteris següents:   
- La transcendència social del programa i la possibilitat d'avaluar amb indicadors concrets la viabilitat del projecte.   
- El nombre d'associacions de dones que es coordinen així; com l'amplitud del projecte presemat.   
- Que el projecte es realitze en coordinació amb Ajuntaments, Diputacions o altres Entitats públiques.   
- Que el projecte incloua la posada en marxa de serveis d'informació i de defensa dels drets de la dona.   
- El caràcter innovador del projecte presentat.   
Setena: El Conseller de Cultura, Educació i Ciència resoldrà la concessió o denegació de les ajudes sol·licitades, així; com la quantitat d'aquestes en un termini no superior a dos mesos a partir de la data de la presentació de la sol·licitud.   
Vuitena: Les ajudes s'abonaran de la manera següent:   
- El pagament de 50% de la quantitat concedida començarà a tramitar-se a partir del moment de la resolució.   
- La resta una vegada finalitzat el programa, prèvia justificació justificació de la despesa realitzada amb càrrec a la subvenció concedida.   
Les/els beneficiàries/is estaran obligades/ts a la devolució de l'import de les subvencions rebudes si la despesa no es produïa per qualsevol imprevist, o si es comprovava una modificació substancial de les finalitats per les quals es concedí la subvenció i igualment si per percebre altres subvencions es cabria totalment l'import de la despesa.   
Novena Les/els beneficiàries/is de les subvencions hauran de presentar, una vegada realitzada l'activitat, la documentació següent:   
- Compte justificatiu de la despesa efectuada mitjançant factura original i còpia.   
- Memòria explicativa de la realització de les activitats subvencionades, amb avaluació dels resultats obtinguts.   
Aquesta documentació haurà de ser presentada abans del 31 de desembre de 1987.   
Per altra banda, en el supòsit de realitzar publicitat, gràfica o escrita, de les activitats subvencionades, caldrà que hi consta el patrocini de la Conselleria de Cultura, Educació i Ciència.   
Desena: Si el projecte presentat no ha estat subvencionat, els/les interessats/ds tindran un termini de tres mesos per a recollir la documentació presentada. De no fer-ho així es destruirà aquesta.   
II. BASES PER LES QUALS ES REGULA LA CONCESSIO D'AJUDES PER A ACTIVITATS COMMEMORATIVES DEL 8 DE MARÇ. DIA INTERNACIONAL DE LA DONA  
Primera: Amb motiu de la celebració del 8 de març Dia Internacional de la Dona, Ajuntaments, Associacions, Institucions, Entitats i persones naturals organitzen activitats diverses, a les quals van dirigides les ajudes a què es refereix l'apartat b, del paràgraf 1r de l'article primer d'aquesta Ordre.   
Segona: Les activitats a subvencionar seran aquelles de caràcter informatiu, formatiu, cultural o lúdic, la finalitat principal de les quals siga sensibilitzar la societat sobre els problemes amb què les dones s'enfronten en el moment d'accedir a l'exercici dels drets que el nostre ordenament jurídic els reconeix en condicions d'igualtat amb la resta dels ciutadans.   
Tercera: Podran optar a aquestes ajudes les persones naturals o jurídiques relacionades en la base segona de l'apartat I d'aquest Annex.   
Quarta: La instància de sol·licitud i la documentació a presentar serà igual a la requerida en la base tercera de l'apartat I d'aquest Annex.   
Cinquena: Les sol·licituds podran presentar-se al Registre General de la Conselleria de Cultura, Educació i Ciència als Serveis Territorials, o per qualsevol dels mitjans establerts en l'article 66 de la Llei Procediment Administratiu, en el termini d'un mes a partir de l'endemà de la publicació d'aquesta Ordre en el Diari Oficial de la Comunitat Valenciana.   
Sisena: El Conseller de Cultura, Educació i Ciència resoldrà la concessió o la denegació de les ajudes sol·licitades, així com la quantitat d'aquestes.   
Setena: Les persones o entitats que hagen presentat programes d'activitats que resulten subvencionades estaran obligades a presentar, en el termini de dos mesos des de la data de la notificació de la resolució de la documentació següent:   
- Compte justificatiu de la despesa efectuada, mitjançant factura original i còpia.   
- Memòria explicativa de la realització de les activitats, amb avaluació dels resultats obtinguts.   
Vuitena: Les subvencions concedides s'abonaran de manera integra, una vegada presentada la documentació a la qual va referència la base anterior.   
Novena Quan el programa presentat no haga estat objecte de subvenció, les/els interessades/ts tindran un termini de tres mesos per a recollir la documentació presentada. De no fer-ho així es destruirà aquesta.  
Veure imatge


Còpia Permalink ELI